טאבו (סדרת טלוויזיה)
פרקים

| מס' בסדרה | מס' בעונה | שם הפרק | בימוי | תסריט | תאריך שידור מקורי | רייטינג |
| --- | --- | --- | --- | --- | --- | --- |
| 1 | 1 | פרק 1 | כריסטופר ניהולם | סטיבן נייט | 7 בינואר 2017 | 8.53 |
ג'יימס דלאני, שרבים האמינו שמת, חוזר ללונדון כדי להיות נוכח בהלוויית אביו, הוראס. למעט חלקת אדמה קטנה בחוף המערבי של אמריקה הצפונית הוראס לא הותיר שום דבר בעל ערך. חלקת האדמה היא באזור שפך נוּטקה ומהווה שטח שנוי במחלוקת בין בריטניה לארצות הברית, הנמצאות במלחמה. חברת הודו המזרחית הבריטית מכינה הסכם לרכישת האדמה מידי זילפה גירי, אחותו למחצה של דלאני, אך דלאני יודע שהמלחמה קרבה לסיום ולאחר מכן ערך הקרקע יעלה והוא דוחה את הצעתם. דלאני מגלה שאביו מת מהרעלת ארסן ולכן ייתכן שמוחו היה קל להשפעות בחודשים האחרונים לחייו.
| 2 | 2 | פרק 2 | כריסטופר ניהולם | סטיבן נייט | 14 בינואר 2017 | 7.21 |
דלאני יוצא לתבוע את ירושתו; הוא רוכש אוניה במכירה פומבית ומתחיל לאסוף צוות. הקראת צוואתו של הוראס מסתיימת בהופעתה של לורנה באו, שחקנית לונדונית שמכריזה שהייתה נשואה להוראס. דלאני משלם את חובות אביו לנושי אביו וחותם על חוזה עם ד"ר דמבארטון בעוד חברת הודו המזרחית הבריטית זוממת לרצוח אותו. איש בעל שיני כסף דוקר את דלאני, אך דלאני חרף פציעותיו החמורות מצליח להרוג את תוקפו.
| 3 | 3 | פרק 3 | כריסטופר ניהולם | סטיבן נייט | 21 בינואר 2017 | 5.57 |
לאחר שדמבארטון מטפל בפצעיו של דלאני, סיועו הופך את עסקת האדמות בנוטקה לברורה יותר ודלאני מצליח להגן על חייו נגד שליחי חברת הודו המזרחית הבריטית והכתר באמצעות קריאת הצוואה שמצהירה כי כל הרכוש עובר לידי ממשלת ארצות הברית. כשלורנה באו טוענת למחצית מרכושו של הוראס, היא מוזהרת שחיה בסכנה ושעליה לעזוב לפריז. דלאני סוחט את גודפרי, רשם הפרוטוקול, לספק סודות מפגישות חברת הודו המזרחית הבריטית. באו, בעזיבתה לתיאטרון נחטפת אך מחולצת על ידי דלאני.
| 4 | 4 | פרק 4 | כריסטופר ניהולם | סטיבן נייט ואמילי באלו | 28 בינואר 2017 | 5.36 |
באו נכלאת על ידי רשויות המדינה ורגע לפי שמנסים לאנוס אותה היא נחלצת בעזרת אנשי חברת הודו המזרחית שמתערבים. צ'לומונדלי מייעץ לדלאני בדבר אבק השרפה והם מתכננים לגנוב ממחסני החברה חפץ בעל ערך. ניסיון הרצח של דלאני נחקר על ידי איש המכונה קארלסבד, המשויך לשירות החשאי של ארצות הברית. כשדלאני מוזמן לנשף שמארחת הרוזנת מסגרוב הוא מבקש מבאו להצטרף אליו. אף שהיא אינה מאשרת ואינה דוחה טענותיו הוא מגלה שהרוזנת אינה אלא הסוכן האמריקאי קארלסבד. תורן שמושפע מגז צחוק שסופק לו על ידי צ'לומונדלי מאתגר את דלאני לצאת לדו-קרב.
| 5 | 5 | פרק 5 | כריסטופר ניהולם | סטיבן נייט ובן הרווי | 4 בפברואר 2017 | 5.63 |
תורן יורה בחזהו של דלאני כדי להוכיח שהוא מכושף, אולם עוזרו שהיה בעצם שליח חברת הודו המזרחית, טען את אקדחו ללא קליע. דלאני שלא נפגע יורה למוות דווקא בעוזר וחס על חיי תורן. הנסיך העוצר שולח את עורך הדין ג'ורג' צ'יצ'סטר לחקור את טביעת ספינת האינפלואנס, ספינת עבדים שרודפת את סיוטיו של דלאני ושעל סיפונה היו 280 איש. דמבארטון מספר לדלאני שהאמריקאים יודעים על החווה המוסתרת. באו פועל על פי הנחיותיו של דלאני ומוצא את המכולה של אביו ומוצא בה את החוזה המוכיח שאדמות נוטקה נרכשו מידי המקומיים ולא נלקחו בכוח. דלאני מאמין שאביו רכש את אמו, איש מבני נוטקה, כפשרה עם המקומיים.
| 6 | 6 | פרק 6 | אנדרס אנגסטרום | סטיבן נייט ואדוארד צ'יפס הארדי | 11 בפברואר 2017 | 5.43 |
ברייס מספר לדלאני שאמו אושפזה בבית חולים לחולי נפש לאחר שניסתה להטביע אותו וכי אביו הציל את חייו. זילפה רוצחת את תורן וגופתו מוחבאת על ידי דמבארטון. איבוטסון מתוודה אך הכומר מתברר כמועסק של חברת הודו המזרחית. חברת הודו המזרחית הורסת את ספינתו של דלאני. דלאני יוצא להשתכר וכשהוא מתפכח הוא מגלה את גופתה של וינטר לצדו. צ'יצ'סטר ממשיך בחקירתו לשחיתות בתוככי חברת הודו המזרחית ומגלה ששם ספינת העבדים שונה והספינה נרשמה מחדש כריקה; הוא מגלה שלד של צוות הספינה ומוצא כי אחיו של סטוארט סטריינג' החזיק בבעלותו מפעל עיבוד סוכר באנטיגואה.
| 7 | 7 | פרק 7 | אנדרס אנגסטרום | סטיבן נייט | 18 בפברואר 2017 | 5.53 |
לאחר הלוויית וינטר, ג'יימס זועם במחשבה שהוא גרם למותה בהיותו שתוי, אך בניגוד להלגה לורנה מאמינה בחפותו בייחוד כשהיא מארחת צעיר נוסף בשם רוברט. ג'יימס זוכה לביקורו של ג'ורג' צ'יצ'סטר המאשים אותו בהטבעת ספינת עבדים אך מציע חנינה אם ישתף פעולה עם חברת הודו המזרחית. בינתיים הלגה הכועסת מספרת לסטריינג' אודות אבק שרפה שמצאה ושמוביל לכך שג'יימס נעצר ומוענה באשמת בגידה. לורנה יוצאת להוכיח את חפותו של ג'יימס ומוצאת בן ברית בגודפרי, שמסכים להעיד לטובתו. הנסיך העוצר חסר נחת ממצבה של חברת הודו המזרחית בעוד ג'יימס עומד בעינוייו ובתמורה להודאה פוטנציאלית דורש להפגש עם סטריינג' .
| 8 | 8 | פרק 8 | אנדרס אנגסטרום | סטיבן נייט | 25 בפברואר 2017 | 5.59 |
בכלא, בעודו ממתין למשפט, ג'יימס מיידע את סטריינג' שהוא מודע לחלקו בהטבעת ספינת העבדים, עובדה שמייקל גודפרי יחשוף בוועדה המלכותית וויאלץ את סטריינג' לארגן את שחרורו, בעוד ג'יימס מזדעזע כשמתברר לו שזילפה התאבדה. לורנה ואטיקוב מחלצים את הלגה ומספרים לה שג'יימס נחוש לחשוף את חלקה של חברת הודו המזרחית ברצח וינטר. ג'יימס, לורנה, אטיקוס ומייקל ועוזריהם מתכוננים לברוח על סיפונה של האונייה שסטריינג' ארגן עבורם, אך הבוגד בחבורה והנסיך העוצר מגיעים אל הגדה לפני שהם מצליחים להפליג לאמריקה.